wickkiey/tamil-wikipedia-chunked huggingface dataset:
# மலேசிய வன ஆய்வு நிறுவனம்

**மலேசிய வன ஆய்வு நிறுவனம்** அல்லது **பிரிம்** (மலாய்: *Institut Penyelidikan Perhutanan Malaysia*; ஆங்கிலம்: *Forest Research Institute Malaysia*) (**FRIM**); என்பது மலேசிய இயற்கை வளங்கள் மற்றும் சுற்றுச்சூழல் நிலைத்தன்மை அமைச்சின் கீழ் உள்ள ஒரு மலேசிய அரசு நிறுவனம் ஆகும்.  
இந்த நிறுவனம், மலேசியாவில் ஒரு நிலையான மேலாண்மை மற்றும் வன வளங்களின் சிறந்த பயன்பாடுகள்; ஆகியவற்றை ஊக்குவிக்கிறது. வெப்பமண்டல மழைக்காடுகளில் ஆய்வு, மேம்பாடு மற்றும் பயன்பாடு ஆகியவற்றின் வழியாக அறிவார்ந்த தொழில்நுட்ப மாற்றத்தை உருவாக்கலாம் என்பதே இந்த நிறுவனத்தின் முதன்மை இலக்காக உள்ளது.  
இந்த அரசு நிறுவனம், கோலாலம்பூருக்கு அருகிலுள்ள கெப்போங் வனப் பகுதியில் அமைந்துள்ளது. கெப்போங் வனப் பகுதியில் உள்ள மழைக்காடு, உலகின் மிகப் பழமையான மற்றும் மறு உருவாக்கம் பெற்ற மிகப்பெரிய வெப்பமண்டல மழைக்காடு ஆகும்.
# மலேசிய வன ஆய்வு நிறுவனம்

## பொது

இந்த வன ஆய்வு நிறுவனம், 1985-இல் மலேசியத் தொழில்துறை அமைச்சின் கீழ் கொண்டு வரப்பட்டது. அதே காலக் கட்டத்தில் மலேசிய வன ஆய்வு மற்றும் மேம்பாட்டு வாரியத்தால் *(Malaysian Forestry Research and Development Board)* நிர்வகிக்கப்படும் ஒரு முழு அளவிலான சட்டப்பூர்வ அமைப்பாகவும் மாறியது.  
கோலாலம்பூருக்கு வடமேற்கே 16 கிமீ தொலைவில் உள்ள கெப்போங் நகராட்சியில் உள்ள புக்கிட் லாகோங் வனப் பகுதிக்கு அருகில் 545 எக்டேர் பரப்பளவில் இந்த நிறுவனம் அமைந்துள்ளது. இந்த நிறுவனத்திற்கு 2017-ஆம் ஆண்டில் MS ISO 9001:2015 சான்றிதழ் வழங்கப்பட்டது.  
இதற்கு முன்னர் ஏப்ரல் 2009-இல் தேசிய பாரம்பரியச் சட்டம் 2005-இன் கீழ் ஒரு பாரம்பரியத் தளமாக நியமிக்கப்பட்டது; மற்றும் சனவரி 2015-இல் தேசியப் பாரம்பரியத் தளமாக அறிவிக்கப்பட்டது.
# மலேசிய வன ஆய்வு நிறுவனம்

## பொது

### ஆய்வுத் தளங்கள்

இந்த வன ஆய்வு நிறுவனம் 545 எக்டேர் பரப்பளவைக் கொண்டது. சுற்றுச்சூழல் சுற்றுலாத் தளங்கள், ஆய்வகங்கள், பல்வகை ஆய்வுத் திட்டங்களைக் கொண்டுள்ளது.
# மலேசிய வன ஆய்வு நிறுவனம்

## வரலாறு

1926-ஆம் ஆண்டில், மலாயா வனவியல் துறைக்கு, குபிட் *(G.E.S Cubitt)* என்பவர் தலைமை இயக்குநராகப் பொறுப்பு வகித்தார். அந்தக் கட்டத்தில், மலாயா வனவியல் துறைக்கு ஒரு தனி வன ஆய்வுப் பிரிவு தேவை என்பதை அவர் உணர்ந்தார். அதன் பின்னர் பாக்சுவொர்த்தி *(F.W. Foxworthy)* என்பவரிடம் ஆய்வுப் பிரிவை உருவாக்கித் தருமாறு குபிட்கேட்டுக் கொண்டார்.  
இதன் தொடர்ச்சியாக சிலாங்கூர் கெப்போங் வனப்பகுதியில் தற்போதைய ஆய்வுத் தளம் தேர்ந்தெடுக்கப்பட்டது. தனி வன ஆய்வுப் பிரிவைத் தேர்வு செய்த பாக்சுவொர்த்தி, அந்தத் தளத்தின் முதல் தலைமை ஆய்வு அதிகாரியாகவும் பொறுப்பு ஏற்றார். தற்போது, டாக்டர் இசுமாயில் பாரியான் என்பவர் தலைமை இயக்குநராகப் பொறுப்பு வகிக்கிறார்.
# பி. எஸ். லோகநாத்

**பி. எஸ். லோகநாத்** (*B. S. Lokanath*, 1937&nbsp;– 2011) என்பவர் ஒரு இந்திய திரைப்பட ஒளிப்பதிவாளர் ஆவார். இவர் தமிழ், தெலுங்கு, கன்னடம், பாலிவுட் திரைப்படங்களில் பணிபுரிந்துள்ளார். இவர் கே. பாலச்சந்தரின் படங்களில் ஒளிப்பதிவாளராக நன்கு அறியப்பட்டார். அவரின் 55 படங்களில் பணியாற்றியுள்ளார். இவரது தொழில் வாழ்க்கையில், *அபூர்வ ராகங்கள்* (1975) படத்திற்காக சிறந்த ஒளிப்பதிவாளருக்கான தேசிய மற்றும் திரைப்பட விருதையும், *நினைதலே இனிக்கும்* (1979) படத்திற்கு சிறந்த ஒளிப்பதிவாளருக்கான தமிழ்நாடு அரசு திரைப்பட விருதையும் பெற்றுள்ளார். இவர் மாரடைப்பால் 9 திசம்பர் 2011 அன்று சென்னையில் இறந்தார்.
# பி. எஸ். லோகநாத்

## பகுதி திரைப்படவியல்

- *உத்தரவின்றி உள்ளே வா* (1971)
- *திக்குத் தெரியாத காட்டில்* (1972)
- *அரங்கேற்றம்* (1973)
- *சொல்லத்தான் நினைக்கிறேன்* (1973)
- *ஐனா* (1977)
- *அவள் ஒரு தொடர்கதை* (1974)
- *நான் அவனில்லை* (1974)
- *அபூர்வ ராகங்கள்* (1975)
- *மன்மத லீலை* (1976)
- *அந்துலேனி கதா* (1976)
- *மூன்று முடிச்சு (திரைப்படம்)* (1976)
- *அவர்கள் (திரைப்படம்)* (1977)
- *சிலகம்மா செப்பிந்தி* (1977)
- *மரோசரித்ரா* (1978)
- *பிராணம் கரீது* (1978)
- *நிழல் நிஜமாகிறது* (1978)
- *தப்புத் தாளங்கள்* (1978)
- *நினைத்தாலே இனிக்கும்* (1979)
- *நூல் வேலி* (1979)
- *இதி கத காது* (1979)
- *வறுமையின் நிறம் சிவப்பு* (1981)
- *ஏக் தூஜே கே லியே* (1981)
- *தண்ணீர் தண்ணீர்* (1981)
- *ஆடவால்லு மீக்கு ஜோஹர்லு* (1981)
- *எங்க ஊரு கண்ணகி* (1981)
- *தில்லு முல்லு* (1981)
- *47 நாட்கள்* (1981)
- *அக்னி சாட்சி* (1982)
- *ஜரா சி ஜிந்தகி* (1983)
- *பெங்கியல்லி அராலித ஹூவூ* (1983)
- *பொய்க்கால் குதிரை* (1983)
- *கோகிலம்மா* (1983)
- *எரெடு ரெக்ககளு* (1984)
- *அச்சமில்லை அச்சமில்லை* (1984)
- *எரடு ரேகேகலு* (1984)
- *ஹகீகத்* (1985)
- *முகில மல்லிகே* (1985)
- *ஊர்க்காவலன்* (1987)
- *தங்கத்தின் தங்கம்* (1990)
- *புதிய ராகம்* (1991)
- *பாரம்பரியம் (திரைப்படம்)* (1993)
- *எல்லாமே என் ராசாதான்* (1995)
# பூலோ கசாப் சட்டமன்றத் தொகுதி

**பூலோ கசாப் சட்டமன்றத் தொகுதி** (*Buloh Kasap State Constituency*) மலேசியாவில் புலோக்கசாப் ஜொகூர் மாநிலத்தில் உள்ள ஒரு மாநிலத் தொகுதியாகும், இது ஜொகூர் மாநில சட்டமன்றம் பிரதிநிதித்துவம் பெறுகிறது.
# பூலோ கசாப் சட்டமன்றத் தொகுதி

## மக்கள்தொகை

### பிரதிநிதித்துவ வரலாறு

| கூட்டம் | ஆண்டுகள். | உறுப்பினர் | கட்சி |
| --- | --- | --- | --- |
| 4வது | 1974–1978 | ஜி. பாசமாணிக்கம் |  |
| ஐந்தாவது | 1978–1982 | எம். கே. முத்துசாமி |  |
| 6வது | 1982–1986 | வி. ஆறுமுகம் |  |
| 11வது | 2004–2008 | ஒத்மான் ஜெயிஸ் |  |
| 12ஆம் | 2008–2013 |  |  |
| 13வது | 2013–2018 | நோர்ஷிதா இப்ராஹிம் |  |
| 14வது | 2018–2022 | ஜஹாரி சாரிப் |  |
| 15ஆம் | 2022-தற்போது வரை | } |  |
# கெமேலா சட்டமன்றத் தொகுதி

**கெமேலா சட்டமன்றத் தொகுதி** (மலாய்: *Bahagian Pilihan Raya Kemelah*; ஆங்கிலம்: *Kemelah State Constituency*; சீனம்: 凯米拉州选区) என்பது மலேசியா, ஜொகூர் மாநிலத்தில் உள்ள ஒரு சட்டமன்றத் தொகுதி (**N04**) ஆகும்.  
கெமேலா சட்டமன்றத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் சட்டமன்றத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து கெமேலா சட்டமன்றத் தொகுதி, ஜொகூர் மாநில சட்டமன்றத்தில் பிரதிநிதிக்கப் படுகிறது. தற்போது சரஸ்வதி நல்லதம்பி என்பவர் இந்தச் சட்டமன்றத் தொகுதியின் உறுப்பினராக உள்ளார்.
# கெமேலா சட்டமன்றத் தொகுதி

## வரலாறு.

### தொகுதி வரலாறு

| சட்டமன்றம் | ஆண்டுகள். | உறுப்பினர் | கட்சி |
| --- | --- | --- | --- |
| 11வது | 2004–2008 | அயூப் ரகமத் |  |
| 12ஆம் | 2008–2013 |  |  |
| 13வது | 2013–2018 |  |  |
| 14வது | 2018–2022 | சுலைமான் முகமது நோர் |  |
| 15ஆம் | 2022-தற்போது வரை | சரஸ்வதி நல்லதம்பி | } |
# எஸ். ஆர். கதிர்

**எஸ். ஆர். கதிர்** (*S. R. Kathir*) தமிழ்த் திரைப்படங்களில் பணியாற்றும் ஓர் இந்திய ஒளிப்பதிவாளராவார். இவர் தென்னிந்தியத் திரைப்பட ஒளிப்பதிவாளர்கள் சங்கத்தில் உறுப்பினராக உள்ளார். எம். சசிக்குமார், சமுத்திரக்கனி, கௌதம் வாசுதேவ் மேனன் ஆகியோருடன் இணைந்து பணியாற்றியதற்காக அறியப்படுகிறார்.
# எஸ். ஆர். கதிர்

## தொழில் வாழ்க்கை

கதிர், கற்றது தமிழ் (2007), *சுப்பிரமணியபுரம்* (2008), நாடோடிகள் (2009) உள்ளிட்ட திரைப்படங்களில் பணியாற்றியுள்ளார். பெரும்பாலும் இயக்குநர்களான சசிக்குமார், சமுத்திரக்கனி ஆகியோரின் முயற்சிகளில் இணைந்து பணியாற்றினார்.
# எஸ். ஆர். கதிர்

## திரைப்படவியல்

| 2007 | *கற்றது தமிழ்* | தமிழ் |  |
| --- | --- | --- | --- |
| 2008 | *சுப்பிரமணியபுரம்* | தமிழ் |  |
| 2009 | *நாடோடிகள்* | தமிழ் |  |
| 2010 | *சம்போ சிவ சம்போ* | தெலுங்கு |  |
| *ஈசன்* | தமிழ் |  |  |
| 2011 | *போராளி* | தமிழ் |  |
| 2012 | *நீதானே என் பொன்வசந்தம்*
*ஏதோ வெள்ளிபோயந்தி மனசு* | தமிழ் தெலுங்கு | கூடுதல் ஒளிப்பதிவு |
| 2014 | *ஒரு கன்னியும் மூணு களவாணிகளும்* | தமிழ் |  |
| 2015 | *என்னை அறிந்தால்* | தமிழ் | கூடுதல் ஒளிப்பதிவு |
| *இராஜதந்திரம்* | தமிழ் |  |  |
| 2016 | *வெற்றிவேல்* | தமிழ் |  |
| *லென்ஸ்* | தமிழ் |  |  |
| *கிடாரி* | தமிழ் |  |  |
| 2017 | *கொடிவீரன்* | தமிழ் |  |
| 2018 | *அசுரவதம்* | தமிழ் |  |
| 2019 | *குயின்* | தமிழ் ஆங்கிலம் | எம்எக்ஸ் பிளேயரில் தொலைக்காட்சித் தொடர் |
| 2021 | *ஜெய் பீம்* | தமிழ் |  |
| *கசட தபற* | தமிழ் | பிரிவு: *சதியாடல்* |  |
| 2022 | *காத்துவாக்குல ரெண்டு காதல்* | தமிழ் |  |
| 2023 | *கஸ்டடி* | தமிழ் தெலுங்கு |  |
| 2024 | *ஜோஸ்வா இமை போல் காக்க* | தமிழ் |  |
| *துருவ நட்சத்திரம்- அத்தியாயம் ஒன்று-யுத்த காண்டம்* | தமிழ் | மனோஜ் பரமஹம்சா, விஷ்ணு தேவ் ஆகியோருடன் |  |
| *வேட்டையன்* | தமிழ் |  |  |
# எஸ். ஆர். கதிர்

## விருதுகள்

- பாசுடன் பன்னாட்டுத் திரைப்பட விழா சிறந்த ஒளிப்பதிவாளர் (2022) -*ஜெய் பீம்*
- சிறந்த ஒளிப்பதிவாளர் விஜய் விருதுகள் (2009)
- சிறந்த ஒளிப்பதிவாளர் (2008) -சுப்பிரமணியபுரம்சுப்பிரமணியபுரம்*உப்ராமனியபுரம்*
- சிறந்த ஒளிப்பதிவாளர் ஆனந்த விகடன் விருதுகள் (2016) -கிடாரி*கிதாரி*
# சரஸ்வதி நல்லதம்பி

மாண்புமிகு **சரஸ்வதி நல்லதம்பி** (ஆங்கிலம்: YB *Puan Saraswathy A/P Nallathamby*) (பிறப்பு: 1964) என்பவர் மலேசிய இந்திய வம்சாவளியைச் சேர்ந்த மலேசிய அரசியல்வாதி ஆவார்.  
இவர் தற்போது பாரிசான் நேசனல் - மஇகா சார்பில், ஜொகூர் மாநில சட்டமன்றம் (சிகாமட் மாவட்டம்), கெமேலா சட்டமன்றத் தொகுதியின் சட்டமன்ற உறுப்பினராகப் பணியாற்றுகிறார்
# சரஸ்வதி நல்லதம்பி

## 2022 தேர்தல்

கெமேலா சட்டமன்றத் தொகுதியின் வாக்காளர்களில் 55% விழுக்காட்டினருக்கும் மேற்பட்டோர் மலாய்க்காரர்கள் ஆவார்கள். 2022 மலேசியப் பொதுத் தேர்தலில், சரஸ்வதி நல்லதம்பியை எதிர்த்து மலாய் வேட்பாளர்கள் 3 பேர் போட்டியிட்டனர்.  
அவர்களில் ஒருவரான பாக்காத்தான் அரப்பான் வேட்பாளர் சுலைமான் முகட் நோர், ஏற்கனவே அந்தத் தொகுதியின் சட்டமன்ற உறுப்பினர் ஆவார். கெமேலா தொகுதியில் முன்னணி அரசியல்வாமதியாக அறியப்பட்டவர். இருப்பினும், அவரையும் வீழ்த்தி, அந்தத் தொகுதியில் ஒரு தமிழ்ப்பெண்மணி வெற்றி பெற்றது, அந்த வட்டாரத்தில் ஓர் அரசியல் சாதனையாக அறியப்படுகிறது.  
33,702 வாக்களர்கள் கொண்ட கெமேலா சட்டமன்றத் தொகுதியில் 18,770 வாக்குகள் பதிவு செய்யப்பட்டன. அந்தத் தேர்தலில் சரஸ்வதி நல்லதம்பி 7,518 வாக்குகள் பெற்று 1,611 வாக்குகள் பெரும்பான்மையில் வெற்றி பெற்றார்.
# சரஸ்வதி நல்லதம்பி

## பொது

சரஸ்வதி நல்லதம்பி, மஇகாவின் தேசிய மகளிர் பிரிவின் தலைவியாகப் பொறுப்பு வகிக்கிறார். 2024 சூன் மாதம், கோலாலமபூர்|கோலாலம்பூரில் நடைபெற்ற மஇகாவின் தேசிய அளவிலான தேர்தலில், சரஸ்வதி நல்லதம்பி போடியின்றி தேர்வு செய்யப்பட்டார்.  
2024-2027 தவணைக்கான பதவிக்கு அவரை எதிர்த்து யாரும் வேட்புமனு தாக்கல் செய்யாததால், சரஸ்வதி வெற்றிப் பெற்றதாக அறிவிக்கப்பட்டார். தற்போது ஜொகூர் மாநில மஇகாவின் மகளிர் பிரிவின் தலைவியாகவும் பொறுப்பு வகிக்கிறார்.
# சரஸ்வதி நல்லதம்பி

## வாழ்க்கை

கெடா, மலேசிய உத்தாரா பல்கலைக்கழகத்தில் *(Universiti Utara Malaysia)* (UUM) உளவியல் துறையில் பட்டம் பெற்றவர். மேலும், சிங்கப்பூர் சட்டக் கல்லூரியில் *(Singapore Academy of Law)* வணிக மேலாண்மையில் இளங்கலை பட்டம் *(Bachelor's Degree in Business Management)* பெற்றவர் ஆவார்.
# ஜாலவுன் மக்களவைத் தொகுதி

**ஜாலவுன் மக்களவைத் தொகுதி** (*Jalaun Lok Sabha constituency*) என்பது இந்தியா தென்மேற்கு உத்தரப் பிரதேசத்தின் ஜாலவுன் மாவட்டத்தில் உள்ள இந்திய நாடாளுமன்ற மக்களவை தொகுதி ஆகும்.  
உத்தரப் பிரதேசத்தில் உள்ள இந்தத் தொகுதியின் வரிசை எண் 58 ஆகும். இந்தத் தொகுதி பட்டியல் சாதி வேட்பாளர்களுக்காக ஒதுக்கப்பட்டுள்ளது.
# ஜாலவுன் மக்களவைத் தொகுதி

## சட்டமன்றத் தொகுதிகள்

| 208 | போக்னிபூர் | இராமாபாய் நகர் | ராகேசு சச்சன் | பாஜக |
| --- | --- | --- | --- | --- |
| 219 | மாதோகர் | ஜாலவுன் | மூல்சந்திர சிங் | பாஜக |
| 220 | கல்பி | வினோத் சதுர்வேதி | ச,க. |  |
| 221 | ஒரை (ப.இ.) | கௌரி சங்கர் | பாஜக |  |
| 225 | கருதா | ஜான்சி | ஜவஹர் சிங் ராஜ்புத் | பாஜக |
# ஜாலவுன் மக்களவைத் தொகுதி

## நாடாளுமன்ற உறுப்பினர்கள்

| 1962 | இராம் சேவக் சவுத்ரி | இந்திய தேசிய காங்கிரசு |  |
| --- | --- | --- | --- |
| 1967 |  |  |  |
| 1971 |  |  |  |
| 1977 | ராம்சரண் தோக்ரே | ஜனதா கட்சி |  |
| 1980 | நாதுராம் சக்யவர் | இந்திய தேசிய காங்கிரசு |  |
| 1984 | லச்சி ராம் | இந்திய தேசிய காங்கிரசு |  |
| 1989 | இராம் சேவக் பாட்டியா | ஜனதா தளம் |  |
| 1991 | கயா பிரசாத் கோரி | பாரதிய ஜனதா கட்சி |  |
| 1996 | பானு பிரதாப் சிங் வர்மா |  |  |
| 1998 |  |  |  |
| 1999 | பிரிஜ்லால் கப்ரி | பாரதிய ஜனதா கட்சி |  |
| 2009 | கன்சியாம் அனுராகி | பானு பிரதாப் சிங் வர்மா | பாரதிய ஜனதா கட்சி |
| 2019 |  |  |  |
| 2024 | நாராயண் தாசு அகிர்வார் | சமாஜ்வாதி கட்சி | } |
# 2-குளோரோ-9,10-இருபீனைலாந்தரசீன்

**2-குளோரோ-9,10-இருபீனைலாந்தரசீன்** (*2-Chloro-9,10-diphenylanthracene*) என்பது C<sub>26</sub>H<sub>17</sub>Cl என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 9,10-இருபீனைலாந்தரசீன் சேர்மத்தின் குளோரினேற்ற வழிப்பெறுதியாக இச்சேர்மம் வகைப்படுத்தப்படுகிறது.
2-குளோரோ-9,10-இருபீனைலாந்தரசீன் நீல-பச்சை நிற ஒளியை உமிழ ஒளிரும் பளபளப்பு குச்சிகளில் பயன்படுத்தப்படுகின்ற ஓர் ஒளிரும் சாயமாகும்.
# 9,10-இருபீனைலாந்தரசீன்

**9,10-இருபீனைலாந்தரசீன்** (*9,10-diphenylanthracene*) என்பது C<sub>26</sub>H<sub>18</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் சற்று மஞ்சள் தூள் போன்ற தோற்றத்தைக் கொண்டுள்ளது. 9,10-இருபீனைலாந்தரசீன் வேதி ஒளிர்வு வினைகளில் ஓர் உணர்திறனாகப் பயன்படுத்தப்படுகிறது. ஒளிரும் குச்சிகளில் நீல ஒளியை உருவாக்க பயன்படுகிறது. இச்சேர்மம் ஒரு மூலக்கூறு கரிம குறைக்கடத்தியாகும். நீல கரிம ஒளிகாலும் இருமுனையம் மற்றும் கரிம ஒளிகாலும் இருமுனையம் அடிப்படையிலான காட்சிகளில் பயன்படுத்தப்படுகிறது. இதன் அடர்த்தி 1.22 கி/செ.மீ<sup>3</sup> ஆகும்.
# ஜவுன்பூர் மக்களவைத் தொகுதி

**ஜவுன்பூர் மக்களவைத் தொகுதி** (*Jaunpur Lok Sabha constituency*) என்பது இந்தியாவில் உத்தரப் பிரதேசத்தின் பூர்வாஞ்சல் பிராந்தியத்தில் உள்ள ஒரு நாடாளுமன்றத் தொகுதியாகும்.
# ஜவுன்பூர் மக்களவைத் தொகுதி

## சட்டமன்றப் பிரிவுகள்

2024ஆம் ஆண்டு நிலவரப்படி ஜவுன்பூர் மக்களவைத் தொகுதியின் உள்ள சட்டமன்றத் தொகுதிகள்
| 364 | பத்லாப்பூர் | ஜவுன்பூர் | இரமேசு சந்திர மிசுரா | பாஜக |
| --- | --- | --- | --- | --- |
| 365 | ஷாகஞ்ச் | ரமேசு | நிக |  |
| 366 | ஜவுன்பூர் | கிரிஷ் யாதவ் | பாஜக |  |
| 367 | மால்கானி | இலக்கி யாதவ் | ச.க. |  |
| 368 | முங்க்ரா பாட்சாபூர் | பங்கஜ் படேல் | ச.க. |  |
# ஜவுன்பூர் மக்களவைத் தொகுதி

## நாடாளுமன்ற உறுப்பினர்கள்

| 1952 | பீர்பால் சிங் | இந்திய தேசிய காங்கிரசு |  |
| --- | --- | --- | --- |
| 1957 |  |  |  |
| 1962 | பிரம்ஜீத் சிங் | பாரதிய ஜனசங்கம் |  |
| 1963^ | ராஜ்தேவ் சிங் | இந்திய தேசிய காங்கிரசு |  |
| 1967 |  |  |  |
| 1971 |  |  |  |
| 1977 | யாதவேந்திர தத் துபே | ஜனதா கட்சி |  |
| 1980 | அஜீஜுல்லா ஆசுமி | மதச்சார்பற்ற ஜனதா கட்சி |  |
| 1984 | கமலா பிரசாத் சிங் | இந்திய தேசிய காங்கிரசு |  |
| 1989 | யாதவேந்திர தத் துபே | பாரதிய ஜனதா கட்சி |  |
| 1991 | அர்ஜுன் சிங் யாதவ் | ஜனதா தளம் |  |
| 1996 | இராஜ் கேசர் சிங் | பாரதிய ஜனதா கட்சி |  |
| 1998 | பரசுநாத் யாதவ் | சமாஜ்வாதி கட்சி |  |
| 1999 | சுவாமி சின்மயானந்த் | பாரதிய ஜனதா கட்சி |  |
| 2004 | பரசுநாத் யாதவ் | சமாஜ்வாதி கட்சி |  |
| 2009 | தனஞ்சய் சிங் | பகுஜன் சமாஜ் கட்சி |  |
| 2014 | கிருஷ்ணா பிரதாப் சிங் | பாரதிய ஜனதா கட்சி |  |
| 2019 | சியாம் சிங் யாதவ் | பகுஜன் சமாஜ் கட்சி |  |
| 2024 | பாபு சிங் குசுவாகா | சமாஜ்வாதி கட்சி | } |
^ இடைத்தேர்தல்
# ஜவுன்பூர் மக்களவைத் தொகுதி

## மக்கள்தொகை

பல்வேறு மதிப்பீடுகளின்படி, இந்தத் தொகுதியில் கிட்டத்தட்ட 2.5 லட்சம் முதல் 3 இலட்சம் வாக்காளர்கள் பிராமணர்கள் ஆவார். சுமார் 2.25 லட்சம் வாக்காளர்கள் பட்டியல் சாதிகளைச் சேர்ந்தவர்கள். இதரப் பிரிவில் முக்கியமாக யாதவர்கள் மற்றும் சத்திரியர்கள் என 2.25 லட்சம் பேர் உள்ளனர். சுமார் 2 லட்சம் வாக்காளர்கள் குசுவாகா (மௌரியா) ஆவர். முஸ்லிம்கள் சுமார் 2.15 லட்சம். யாதவர்கள் அல்லாத பிற பிற்படுத்தப்பட்ட வகுப்பினர் இரண்டு லட்சத்திற்கும் சற்று அதிகமாக உள்ளனர். 2019ஆம் ஆண்டில், ஜவுன்பூரில் கிட்டத்தட்ட 10.40 லட்சம் வாக்காளர்கள் இருந்தனர்.
# ஜவுன்பூர் மக்களவைத் தொகுதி

## தேர்தல் முடிவுகள்

### 2024 பொதுத் தேர்தல்

விரிவான முடிவுகள்t:
https://results.eci.gov.in/PcResultGenJune2024/ConstituencywiseS2473.htm
# பிரகாஷ் கோவெலமுடி

**பிரகாஷ் ராவ் கோவேலமுடி** (*Prakash Rao Kovelamudi*) ஓர் இந்தியத் திரைப்பட இயக்குநரும், திரைக்கதை ஆசிரியரும் மற்றும் நடிகரும் ஆவார். இவர், பல்வேறு மொழிகளில் மாற்றுத் திரைப்படங்களுக்கான தனது படைப்புகளுக்கு பெயர் பெற்றவர். இவர் பாலிவுட்டிலும் நடிப்பில் அறிமுகமானார். பின்னர் 53வது தேசிய திரைப்பட விருதுகளில் தெலுங்கில் சிறந்த திரைப்படமான *பொம்மலட்டா* (2004), கற்பனைத் திரைப்படமான, *அனகனகா ஓ தீருடு* (2011), மற்றும் கருப்பு நகைச்சுவைப் படமான, *ஜட்ஜ்மெண்டல் ஹை கியா* (2019) ஆகிய படங்களை இயக்கினார். *லீ ஸ்ட்ராஸ்பெர்க் தியேட்டர்* மற்றும் திரைப்பட நிறுவனத்தின் முன்னாள் மாணவரான பிரகாஷ், மூத்த இயக்குநர் கோவெலமுடி ராகவேந்திர ராவின் மகனும் கோ. சூ. பிரகாஷ் ராவின் பேரனும் ஆவார்.
# பிரகாஷ் கோவெலமுடி

## திரைப்பட வாழ்க்கை

கோவேலமுடி தெலுங்கில் *நீத்தோ* என்ற திரைப்படத்தின் மூலம் அறிமுகமானார். இராஜமௌலியின் இயக்கத்தில் ஒரு படத்தில் இவர் நடிக்கவிருந்தார். ஆனால் படம் பின்னர் கைவிடப்பட்டது. இவரது இயக்கத்தில் வெளியான படங்களில் *பொம்மலட்டா* மற்றும் வால்ட் டிஸ்னி ஸ்டுடியோஸ் மோஷன் பிக்சர்ஸ் விநியோகித்த தெலுங்கு கற்பனைத் திரைப்படமான *அனகனகா ஓ தீருடு* ஆகியவை அடங்கும். ஆர்யா மற்றும் அனுசுக்கா செட்டி நடித்த இஞ்சி இடுப்பழகி படத்தையும் இயக்கியுள்ளார். இவரது மிக சமீபத்திய படமான *ஜட்ஜ்மெண்டல் ஹை கியா* மனநலப் பிரச்சினைகளைக் குறிக்கும் ஒரு கருப்பு நகைச்சுவைத் திரைப்படமாகும்.
# பிரகாஷ் கோவெலமுடி

## சொந்த வாழ்க்கை

கோவேலமுடி 2014 இல் கனிகா தில்லான் என்பவரை மணந்தார். பின்னர் இவர்கள் 2017 இல் விவாகரத்து பெற்றனர்.
# ஆண்டனி தெக்கேக்

**தம்பி ஆண்டனி** என்று நன்கு அறியப்பட்ட **ஆண்டனி தெக்கெக்** (*Antony Thekkek*) ஓர் இந்திய-அமெரிக்கத் திரைப்பட நடிகரும், எழுத்தாளரும், சமூக ஆர்வலரும் மற்றும் தயாரிப்பாளரும் ஆவார். மலையாள நடிகர் பாபு ஆண்டனியின் மூத்த சகோதரரான இவர் ஒரு எழுத்தாளராக மலையாளம் மற்றும் ஆங்கிலத்தில் நூல்களை வெளியிட்டுள்ளார். இவர் *கூனம்பாரா கவுண்டி*, *லைஃப் ஆஃப் ஊசோ*, *லேடி பைக்கர்* மற்றும் *வாஸ்கோ டா காமா* போன்ற பல புதினங்களை எழுதியுள்ளார். ஒரு நடிகராக, இவர் முதன்மையாக மலையாளத் திரைப்படத்துறையில் தீவிரமாக உள்ளார். *வாஸ்கோ டா காமா* என்ற தனது புத்தகத்திற்காக பஷீர்-அம்மா மலையாள விருதை வென்றுள்ளார்.
# ஆண்டனி தெக்கேக்

## ஆரம்பகால வாழ்க்கை.

தம்பி ஆண்டனி கேரளாவின் பொங்குன்னத்தில் ஒரு கேரள கிறித்துவ குடும்பத்தில் பிறந்தார். கட்டிடக்கலை நிபுணரான இவர் அமெரிக்காவிற்கு குடிபெயர்ந்து 3 தசாப்தங்களுக்கும் மேலாக சான் பிரான்சிஸ்கோ விரிகுடா பகுதியில் வசித்து வருகிறார்.  
தனது தம்பி பாபு ஆண்டனி கதாநாயகனாக நடித்த *அரேபியா* படத்தின் மூலம் திரைப்படத்தில் அறிமுகமானார். அதன் பின்னர் பல அமெரிக்க மற்றும் இந்திய தயாரிப்புகளில், முக்கியமாக மலையாள மொழியில் நடித்துள்ளார். 2005 ஆம் ஆண்டில் ராஜீவ் அஞ்சல் இயக்கிய *பியாண்ட் தி சோல்* என்ற ஆங்கிலத் திரைப்படத்தில் ‘டாக்டர் ஆச்சார்யா’ வேடத்தில் நடித்ததற்காக ஹொனலுலு சர்வதேச திரைப்பட விழாவில் சிறந்த நடிகருக்கான விருதை வென்றார். 2010 ஆம் ஆண்டில், ஹாலிவுட் திரைப்படமான கேஷ் (2010 திரைப்படம்) என்ற படத்தில் நடித்தார்.  
‘கயல் பிலிம்ஸ்’ என்ற பதாகையின் கீழ் படங்களைத் தயாரித்துள்ளார்.*.*
# மலேசிய செம்பனை வாரியம்

வில் செம்பனைத் தோட்டம் 2010]]
, கூனாக் மாவட்டம், கூனாக் பகுதியில் செம்பனை நினைவுச்சின்னம், 2014]]  
**மலேசிய செம்பனை வாரியம்** (மலாய்: *Lembaga Minyak Sawit Malaysia*; ஆங்கிலம்: *Malaysian Palm Oil Board*) (**MPOB**); என்பது மலேசிய தோட்டத் தொழில் மற்றும் மூலப் பொருட்கள் அமைச்சின் கீழ் உள்ள ஒரு மலேசிய அரசு நிறுவனம் ஆகும்.  
இந்த நிறுவனம் மலேசியாவில் செம்பனை தொழில்துறையின் நிலை உயர்வு மற்றும் தர உயர்வின் மேம்பாட்டிற்கு பொறுப்பான அரசு நிறுவனமாகச் செயல்படுகிறது.
# மலேசிய செம்பனை வாரியம்

## வரலாறு

1998-இல் மலேசிய செம்பனை வாரியச் சட்டம் *(Malaysian Palm Oil Board Act)* நிறைவேற்றப் பட்டதும்; மலேசிய செம்பனை வாரியம் *(MPOB)* நிறுவப்பட்டது. ஏற்கனவே இருந்த **மலேசிய செம்பனை ஆய்வு நிறுவனம்** *(Palm Oil Research Institute of Malaysia)* *(PORIM)*; மற்றும் செம்பனை பதிவு மற்றும் உரிமம் வழங்கும் ஆணையம் *(Palm Oil Registration and Licensing Authority)* *(PORLA)* ஆகிய இரண்டு அமைப்புகளும் ஒன்றாக இணைவதற்கு வழிவகுத்தது.  
மலேசிய செம்பனை வாரியம் 1 மே 2000-இல் முறைப்படி செயல்படத் தொடங்கியது. மலேசிய செம்பனை வாரியத்தின் முதல் தலைமை இயக்குநராக, 2006-ஆம் ஆண்டு வரை, யூசோப் பாசிரோன் *(Yusof Basiron)* என்பவர் பணியாற்றினார்.  
அதன் பின்னர் சிலர் தலைமை இயக்குநர் பதவியை வகித்துள்ளனர். 31 சூலை 2018-இல் முகமட் பக்கே சாலே என்பவர், இரண்டு வருட காலத்திற்கு தொழில்துறை ஒழுங்குமுறை மற்றும் ஆய்வு அமைப்பின் தலைவராக நியமிக்கப்பட்டார்.
# மலேசிய செம்பனை வாரியம்

## பொது

மலேசிய செம்பனை வாரியம் என்பது மலேசிய தோட்டத் தொழில் மற்றும் மூலப் பொருட்கள் அமைச்சின் கீழ் இயங்கும் ஒரு வாரியமாகும். இந்த வாரியத்திற்கு, செம்பனை எண்ணெய் தொழில் வரிகள் மற்றும் ஆய்வுகளுக்கான அரசாங்க மானியங்கள் மூலம் நிதியளிக்கப்படுகிறது. செம்பனைத் தொழிலில் ஈடுபட்டுள்ள அனைத்து வணிகங்களும் மலேசிய செம்பனை வாரியத்தின் வழியாக உரிமம் பெற்றிருக்க வேண்டும்.  
இந்த வாரியத்தின் தற்போதைய தலைவர் சாரிர் பின் அப்துல் சமாத் *(Shahrir bin Abdul Samad)*; மற்றும் தலைமை இயக்குநர் சூ யூ யென் மே *(Choo Yuen May).*  
இந்த வாரியத்தின் தலைமையகம் சிலாங்கூர், பண்டார் பாரு பாங்கியில் உள்ளது. இந்த வாரியத்திற்கு மலேசியாவின் முக்கிய நகரங்களில் அலுவலகங்கள் உள்ளன. மேலும் சீனா, பாகிஸ்தான், அமெரிக்கா, எகிப்து ஆகிய நாடுகளிலும்; பிரசல்ஸ் நகரத்திலும் அலுவலகங்கள் உள்ளன.
# மலேசிய செம்பனை வாரியம்

## செயல்பாடுகள்

இந்த வாரியத்தின் செயல்பாடுகளில் ஆய்வுகள், பதிப்பு வெளியீடுகள், மேம்பாட்டு விதிமுறைகளைச் செயல்படுத்துதல் மற்றும் மலேசியாவில் செம்பனை எண்ணெய் தொழிலை மேம்படுத்துதல் ஆகியவை அடங்கும்.  
மலேசியாவில் செம்பனை எண்ணெய் உற்பத்தியின் அனைத்து நிலைகளையும்; நடவு முதல் ஏற்றுமதி வரை மலேசிய செம்பனை வாரியம் மேற்பார்வையிடுகிறது. அத்துடன் செம்பனை ஆய்வு *(Journal of Oil Palm Research)* எனும் ஆய்விதழ் உட்பட பல இதழ்களை இந்த வாரியம் வெளியிடுகிறது.
# முகமது திலாவர் மிர்

**முகமது திலாவர் மிர்** (*Mohmad Dilawar Mir*) இந்தியாவைச் சேர்ந்த ஓர் அரசியல்வாதியாவார். சம்மு காசுமீர் அப்னி கட்சியின் உறுப்பினராக அம்மாநிலத்தின் அரசியலில் இயங்கினார். பாரமுல்லா மாவட்டத்தில் உள்ள இரபியாபாத் சட்டமன்றத் தொகுதியில் இருந்து தேர்ந்தெடுக்கப்பட்டு சம்மு காசுமீரின் சட்டமன்ற உறுப்பினராக இருந்தார். இவவரது மகன் இயாவர் மிர் 2014 ஆம் ஆண்டில் சம்மு காசுமீரின் சட்டமன்ற உறுப்பினராக ஆனார். முகமது திலாவர் மிர் சம்மு மற்றும் காசுமீர் மக்கள் ஜனநாயகக் கட்சியிலிருந்து விலகி 2020 ஆம் ஆண்டு பிப்ரவரி மாதத்தில் அப்னி கட்சியை உருவாக்கினார்.
# சோமங்கலம் சுந்தரராஜ பெருமாள் கோயில்

**சுந்தரராஜ பெருமாள் கோயில்** என்பது இந்தியாவின் தமிழ்நாடு மாநிலத்தில் காஞ்சிபுரம் மாவட்டத்தின் சோமங்கலம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் சுமார் 950 வருடங்கள் பழமையானது. மூலவர் சுந்தரராஜ பெருமாள் மற்றும் தாயார் சவுந்தரவல்லி ஆவர்.
# சோமங்கலம் சுந்தரராஜ பெருமாள் கோயில்

## அமைவிடம்

கடல் மட்டத்திலிருந்து சுமார் மீட்டர் உயரத்தில், என்ற புவியியல் ஆள்கூறுகள் கொண்டு சோமங்கலம் பகுதியில் இக்கோயில் கட்டப்பட்டுள்ளது.
# சோமங்கலம் சுந்தரராஜ பெருமாள் கோயில்

## திருவிழா

இக்கோயிலில் ஒவ்வோர் ஆண்டும் நடைபெறுவது போல் 25 சூன் 2023 அன்றும் ஆனி அஸ்த நட்சத்திரத்தன்று சுவாமிக்கு திருமஞ்சன அபிசேகம் மற்றும் 26 சூன் 2023 அன்று கருடசேவை நிகழ்வுகள் நடைபெற்றன.
# பிலிபித் மக்களவைத் தொகுதி

**பிலிபித் மக்களவைத் தொகுதி** (*Pilibhit Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.
# பிலிபித் மக்களவைத் தொகுதி

## சட்டமன்றத் தொகுதிகள்

பிலிபித் மக்களவைத் தொகுதி ஐந்து சட்டமன்றத் தொகுதிகளைக் கொண்டுள்ளது. இவை
| 118 | பகோரி | பரேலி | அதௌர் ரகுமான் | சமாஜ்வாதி கட்சி |
| --- | --- | --- | --- | --- |
| 127 | பிலிபித் | பிலிபித் | சஞ்சய் சிங் கங்வார் | பாரதிய ஜனதா கட்சி |
| 128 | பர்க்கேரா | சுவாமி பிரவகதானந்த் | பாரதிய ஜனதா கட்சி |  |
| 129 | புரன்பூர் (ப.இ.) | பாபுராம் பாசுவான் | பாரதிய ஜனதா கட்சி |  |
| 130 | பிஸல்பூர் | விவேக் குமார் வர்மா | பாரதிய ஜனதா கட்சி |  |
# பிலிபித் மக்களவைத் தொகுதி

## நாடாளுமன்ற உறுப்பினர்கள்

முதல் நாடாளுமன்றத் தேர்தலில் இந்திய தேசிய காங்கிரசு கட்சியும் இதனைத் தொடர்ந்து பிரஜா சோசலிச கட்சி இந்த இடத்தை மூன்று முறை வென்றது. பின்னர், அடுத்த தேர்தலில், இந்திய தேசிய காங்கிரசும் கூட்டணிக் கட்சிகளும் இந்த இடத்தை நான்கு முறை வென்றுள்ளன. 1989 முதல், நேரு-காந்தி குடும்பத்தைச் சேர்ந்த மேனகா காந்தி இந்த இடத்தை தனது செல்வாக்கின் கீழ் வைத்திருந்தார். பல்வேறு கட்சிகளில் போட்டியிட்டதன் மூலமோ அல்லது சுயேச்சையாகவோ போட்டியிடு இவர் இந்த இடத்தை வென்றுள்ளார். பாரதிய ஜனதா கட்சி 1991 நாடாளுமன்றத் தேர்தலில் பிலிபித் நாடாளுமன்றத் தொகுதியில் ஜனதா தளத்தின் மேனகா காந்தியினைத் தோற்கடித்து வெற்றி பெற்றது. அயோத்தி அலை 2004க்குள் மேனகா காந்தி பாஜகவில் சேர்ந்தார். இந்த ஆண்டு பாஜகவின் வேட்பாளராக இவர் இந்த இடத்தில் போட்டியிட்டு வென்றார். இவர் 2009-இல் ஆன்லா தொகுதியில் போட்டியிட்டு வெற்றிபெற்றார். பின்னர் 2014-இல் பிலிபித் திரும்பினார். பிலிபித் நாடாளுமன்றத் தொகுதி, இந்திய நாடாளுமன்றத்திற்கு ஐந்து முறைக்கு மேல் பெண் வேட்பாளரை அனுப்பிய ஒரு சில தொகுதிகளில் ஒன்றாகும்.
| 1952 | முகந்த் லால் அகர்வால் | இந்திய தேசிய காங்கிரசு |
| --- | --- | --- |
| 1957 | மோகன் சுவரூப் | பிரஜா சோசலிச கட்சி |
| 1962 |  |  |
| 1967 |  |  |
| 1971 | இந்திய தேசிய காங்கிரசு |  |
| 1977 | முகமது சம்சுல் அசன் கான் | ஜனதா கட்சி |
| 1980 | அரிஷ் குமார் கங்காவர் | இந்திய தேசிய காங்கிரசு |
| 1984 | பானு பிரதாப் சிங் |  |
| 1989 | மேனகா காந்தி | ஜனதா தளம் |
| 1991 | பரசுராம் கங்வார் | பாரதிய ஜனதா கட்சி |
| 1996 | மேனகா காந்தி | ஜனதா தளம் |
| 1998 | சுயேச்சை |  |
| 1999 |  |  |
| 2004 | பாரதிய ஜனதா கட்சி |  |
| 2009 | வருண் காந்தி |  |
| 2014 | மேனகா காந்தி |  |
| 2019 | வருண் காந்தி |  |
| 2024 | ஜிதின் பிரசாதா |  |
# பிலிபித் மக்களவைத் தொகுதி

## தேர்தல் முடிவுகள்

### 2024 இந்தியப் பொதுத் தேர்தல்

<small> (***ஆதாரம்*** இந்திய தேர்தல் ஆணையம்) </small>
# புக்கிட் கேத்ரி தொடருந்து நிலையம்

**புக்கிட் கேத்ரி தொடருந்து நிலையம்** (ஆங்கிலம்: *Bukit Ketri Railway Station* மலாய்: *Stesen Keretapi Bukit Ketri*); சீனம்: 武吉凯特里火车站) என்பது தீபகற்ப மலேசியா, பெர்லிஸ் மாநிலத்தில் பாடாங் பெசார் நகரில் உள்ள ஒரு தொடருந்து நிலையம் ஆகும்.  
பாடாங் பெசார் தொடருந்து நிலையம் மற்றும் பட்டர்வொர்த் தொடருந்து நிலையம் ஆகிய நிலையங்களை இணைக்கும் கேடிஎம் கொமுட்டர் வடக்கு பகுதியில் *(KTM Komuter Northern Sector)* உள்ள நிலையங்களில் இதுவும் ஒன்றாகும். இந்த நிலையம் 2015-இல் திறக்கப்பட்டு பயன்படுத்தப் படுகிறது.
# புக்கிட் கேத்ரி தொடருந்து நிலையம்

## வரலாறு

முதன்முதலில் 15 அக்டோபர் 1917 அன்று புக்கிட் மெர்தாஜாம் தொடருந்து நிலையம் முதல் அலோர் ஸ்டார் தொடருந்து நிலையம் வரையில் நீட்டிக்கப்பட்டது. அதன் பின்னர் புக்கிட் கேத்ரி தொடருந்து நிலையம் திறக்கப்பட்டது.  
இந்த நிலையம் பின்னர் ஈப்போ-பாடாங் பெசார் மின்சார இரட்டைப் பாதை கட்டுமானத் திட்டத்தில் *(Ipoh-Padang Besar Electric Double Track)* சீரமைக்கப்பட்டு 1 சனவரி 2016 அன்று மீண்டும் திறக்கப்பட்டது
# புக்கிட் கேத்ரி தொடருந்து நிலையம்

## இடம்

புக்கிட் கேத்ரி தொடருந்து நிலையம் பெர்லிஸ், புக்கிட் கேத்ரியில் அமைந்துள்ளது. இந்த நிலையம் பெசேரி (Beseri); சுப்பிங் (Chuping) போன்ற நகரங்களுக்கு அருகிலும் உள்ளது. இந்த நிலையம் பெர்லிஸ் மாநிலத் தலைநகரான கங்கார் நகரில் இருந்து 15 கிலோமீட்டர் தொலைவில் அமைந்துள்ளது.
# புக்கிட் கேத்ரி தொடருந்து நிலையம்

## காட்சியகம்

- **புக்கிட் கேத்ரி தொடருந்து நிலையத்தின் காட்சிப் படங்கள் (24 திசம்பர் 2023)**
# கோபா தொடருந்து நிலையம்

**கோபா தொடருந்து நிலையம்** (ஆங்கிலம்: *Kobah Railway Station* மலாய்: *Stesen Keretapi Kobah*); சீனம்: 科巴火车站) என்பது தீபகற்ப மலேசியா, கெடா, பென்டாங்கில் அமைந்துள்ள ஒரு தொடருந்து நிலையம் ஆகும். இந்த நிலையம் கேடிஎம் கொமுட்டர் வடக்கு பகுதி வழித்தடத்தில் அமைந்துள்ள நிலையங்களில் ஒன்றாகும்.
# கோபா தொடருந்து நிலையம்

## வரலாறு

புக்கிட் மெர்தாஜாமில் இருந்து அலோர் ஸ்டாருக்கு வழித்தடம் கட்டப்பட்ட பிறகு கோபா தொடருந்து நிலையம் முதன்முதலில் 1915-இல் திறக்கப்பட்டது.  
இந்த நிலையம் பின்னர் ஈப்போ-படாங் பெசார் மின்சார இரட்டைப் பாதை கட்டுமானத் திட்டத்தில் மீண்டும் சீரமைக்கப்பட்டு 1 சனவரி 2016 அன்று மீண்டும் திறக்கப்பட்டது
# கோபா தொடருந்து நிலையம்

## தொகுப்பு

- **கோபா தொடருந்து நிலையத்தின் காட்சிப் படங்கள் (5 மார்ச் 2023)**
# சதாவோ

**சதாவோ** (தாய்ஃ சதாவோ) என்பது தெற்கு தாய்லாந்தின் சோங்க்லா மாகாணத்தில் மலேசியா எல்லை உள்ள மாவட்டம் (ஆம்ஃபோ) ஆகும். மாவட்டத்தின் தலைநகரம் சதாவோ நகரம் என்றும் அழைக்கப்படுகிறது.  
தாய்லாந்து மற்றும் மலேசியாவிற்கிடையிலான முக்கிய எல்லைக் கடப்பிடம், தம்போன் ஸம்நாக் காம் பகுதியில் உள்ள சடாவ் நகரத்திற்கு தெற்கில் 13 கிலோமீட்டர் தொலைவில் அமைந்துள்ள, சிறிய டானோக் (தாய: ด่านนอก, ஆர்.டி.ஜி.எஸ்: dan nok) நகரம் ஆகும். மலேசியப் பகுதியில் உள்ள குடியுரிமை, சுங்கத்துறை, தனிமைப்படுத்தல் மற்றும் பாதுகாப்புச் சோதனை மையம் புக்கிட் காயு ஹிட்டம் ஐ.சி.க்யூ.எஸ் சோதனை மையம் என அழைக்கப்படுகிறது. சடாவ் நகரத்திற்கு மேற்கில் 12 கிலோமீட்டர் தொலைவில் பதாங் பெசார் மாவட்டத்தில் இரண்டாவது சிறிய எல்லைக் கடப்பிடம் உள்ளது.
# லெபனான் மரோனைட் கிறித்தவர்கள்

**லெபனான் மரோனைட் கிறித்தவர்கள்** என்பவர்கள் மேற்காசியாவின் லெபனான் நாட்டில் வாழும் கத்தோலிக்க மரோனைட் கிறித்துவத்தவர்கள் ஆவர். லெபனான் கத்தோலிக்க மரோனைட் கிறித்தவர்கள் லெபனான் மலை மாகாணம் மற்றும் கிழக்கு பெய்ரூத் பகுதிகளில் அடர்த்தியாக வாழ்கின்றனர்.லெபனான் மக்கள் தொகையில் மரோனைட் கிறித்தவர்கள் 30% ஆக உள்ளது.1860ல் மரோனைட்டுகளுக்கும், துருஸ் மக்களுக்கும் இடையே ஏற்பட்ட பிணக்கால், மொரோனைட்டு கிறித்தவர்கள் பெரும்பான்மை கொண்ட தன்னாட்சி லெபனான் மலை மாகாணம் நிறுவப்பட்டது.  
முதலாம் உலகப் போரின் முடிவில் இசுலாமிய உதுமானியப் பேரரசு வீழ்ச்சி கண்டதால், மரோனைட்டு கிறித்தவர்கள் தன்னாட்சி லெபனான் மலை மாகாணத்தைச் சுற்றியுள்ள பகுதிகளை ஆக்கிரமித்துக் கொண்டனர். இரண்டாம் உலகப் போர் முடிவில் பிரான்சு காலனியாக இருந்த லெபனான் மற்றும் சிரியா பகுதிகளின் பல இடங்களை மெரொனைட் கிறித்தவர்கள் ஆக்கிரமித்து கொண்டனர். 1975-1990 வரை நடைபெற்ற லெபனான் உள்நாட்டுப் போர் முடிவில் லெபனான் அரசியலில் மரோனைட் கிறித்தவர்களின் மேலாதிக்கம் வீழ்ந்து, லெபனான் சியா மற்றும் சுன்னி முஸ்லீம்களின் கை ஓங்கியது.  
லெபனான் நாட்டின் பல்வேறு சமய நிறுவனங்கள் எழுதப்படாத லெபனான் தேசிய ஒப்பந்தப்படி, மரோனைட் கிறித்தவர் நாட்டின் குடியரசுத் தலைவராக ஏற்றுக் கொண்டனர்.
# லெபனான் மரோனைட் கிறித்தவர்கள்

## பண்பாடு

### சமயம்

துருக்கி நாட்டின் கத்தே மாகாணததின் கத்தோலிக்க கீழைத்திருச்சபைகளில் ஒன்றான அந்தியோக்கியா மரோனைட் சிரியாக் திருச்சபையின் வழிவந்தவர்கள் மரோனைட் கிறித்தவர்கள் ஆவார். திருச்சபை வழிபாட்டில் சிரியாக் மொழியை பயன்படுத்துகின்றனர்.
# லெபனான் மரோனைட் கிறித்தவர்கள்

## லெபனான் நாட்டில் மரோனைட் கிறித்தவர்களின் புவியியற் பரவல்

பெய்ரூத், லெபனான் மலை மாகாணம், வடக்கு மாகாணத்தின் தெற்குப் பகுதி மற்றும் தெற்கு மாகாணத்தில் லெபனான் மரோனைட்கத்தோலிக்க கிறித்தவர்கள் பெரும்பான்மையாக வாழ்கின்றனர்.
# லெபனான் மரோனைட் கிறித்தவர்கள்

## மக்கள் தொகை பரம்பல்

லெபனான் நாட்டின் மக்கள் தொகையில் மரோனைட் கத்தோலிக்க கிறித்தவர்களின் மக்கள் தொகை பரம்பல்:
# லெபனான் மரோனைட் கிறித்தவர்கள்

## இதனையும் காண்க

- துருஸ் மக்கள்
# பரசுராம் கங்வார்

மருத்துவர் **பரசுராம் கங்வார்** (*Parshuram Gangwar*) ஓர் இந்திய அரசியல்வாதியும் முன்னாள் நாடாளுமன்ற உறுப்பினரும், தொழிலால் மருத்துவரும் ஆவார். இவர் உத்திரப் பிரதேசத்தில் பர்க்கேரா என்ற சிறிய நகரத்தில் பிறந்தார். இவரது தந்தை ஜம்மான் லால். மே 1957-இல், இவர் ஈசுவரவதியை மணந்தார். இந்த இணையருக்கு இரண்டு மகன்களும் நான்கு மகள்களும் உள்ளனர்.  
உத்தரப் பிரதேசத்தின் பிலிபித்தில் உள்ள லலித் அரி ஆயுர்வேதக் கல்லூரியில் மருத்துவப் பட்டம் பெற்றார். இவர் ஒரு மருத்துவ பயிற்சியாளராகவும் விவசாயியாகவும் இருந்தார். 1991ஆம் ஆண்டில் பிலிபித் மக்களவைத் தொகுதியிலிருந்து பத்தாவது மக்களவை நாடாளுமன்ற உறுப்பினராக (பாரதிய ஜனதா கட்சி) பணியாற்றினார். மேலும் 30.86% வாக்குகளைப் பெற்று ஜனதா தளத்தின் மேனகா காந்தி தோற்கடித்தார்.
# வாணிலாயிடு

**வாணிலாயிடுகள்** (*Vanilloids*) என்பவை வாணிலில் குழுவைக் கொண்டுள்ள கரிமச் சேர்மங்களைக் குறிக்கும். வாணிலில் ஆல்ககால், வாணிலின், வாணிலிக் அமிலம், அசிட்டோ வாணிலின், வாணிலின்மாண்டலிக் அமிலம், ஓமோவாணிலிக் அமிலம், கேப்சைசின் போன்றவை வாணில் லாயிடுகளில் அடங்கும். மாற்றியங்கள் ஐசோவாணிலாயிடுகள் எனப்படுகின்றன.
:{|
|-
| || || || || ||
|-
| வாணிலில் ஆல்ககால் || வாணிலின் || வாணிலிக் அமிலம் || அசிட்டோ வாணிலின் || வாணிலில்லமைன் || கேப்சைசின்
|}  
அதிக வெப்பநிலை மற்றும் அமில pH போன்ற தீங்கு விளைவிக்கும் தூண்டுதல்களுக்கு இயற்கையாகவே பதிலளிக்கும் பல வாணிலாயிடுகள் குறிப்பாக கேப்சைசின், நிலையற்ற ஏற்பித் திறன் வாணிலாய்டு வகை 1 ஏற்பியுடன் பிணைக்கிறது. காரமான மிளகுத்தூள் சாப்பிட்ட பிறகு ஏற்படும் எரியும் உணர்வுக்கு இந்த நடவடிக்கை காரணமாகும். நிலையற்ற ஏற்பித் திறன் வாணிலாய்டு வகை 1 ஏற்பியைத் தூண்டும் உள்ளார்ந்த முறையில் உருவாகும் வேதிப்பொருள்கள் எண்டோவாணிலாயிடுகள் எனப்படுகின்றன. ஆனந்தமைடு, 20-ஐதராக்சியிகோசாட்ரேனோயிக் அமிலம், என்-அராச்சிடோனாயில் டோபமைன் மற்றும் என்-ஒலியாயில்-டோபமைன் உள்ளிட்டவையும் எண்டோவாணில்லாயிடுகள் எனப்படுகின்றன.  
கொழுப்பு அமிலம் அமைடு ஐதரோலேசு எண்டோவாணில்லாயிடுக்கான ஒரு முக்கியமான நொதியாகும். N-அசைலெத்தனோலமைன்கள், நிலையற்ற ஏற்பித் திறன் வாணிலாய்டு வகை 1 ஏற்பியில் வளர்ச்சிதைமாற்றம், பிற கன்னாபினாய்டு ஏற்பிகள் ஆகியவற்றுக்கும் கொழுப்பு அமிலம் அமைடு ஐதரோலேசு முக்கியமான நொதியாக உள்ளது.  
:{|
|-
|-
| ஆனந்தமைடு
|}  
உணவுத் தொழிலுக்கு வெளியே நோனிவாமைடு போன்றவாணிலாயிடுகள் வணிகரீதியாக மிளகுத் தெளிப்பு கலவைகளில் பயன்படுத்தப்படுகின்றன.  
நிலையற்ற ஏற்பித் திறன் வாணிலாய்டு வகை 1 ஏற்பியுடன் செயல்படும் மற்ற வாணிலாயிடுகளில்
ரெசினிஃபெராடாக்சின் மற்றும் ஓல்வானில் ஆகியவை அடங்கும்.
# இராஜிந்தர் கண்ணா

**இராஜிந்தர் கண்ணா** (*Rajinder Khanna*) (பிறப்பு:1956), ஒடிசா தொகுதி இந்தியக் காவல் பணி அதிகாரியான இவர் 15 சூலை 2024 அன்று இந்தியாவின் கூடுதல் தேசியப் பாதுகாப்பு ஆலோசகராக பணியில் சேர்ந்தார்.  
முன்னர் இவர் ஆராய்ச்சி மற்றும் பகுப்பாய்வு அமைப்பு செயலாளராக 31 டிசம்பர் 2014 முதல் 31 டிசம்பர் 2016 வரை இருந்தார். பின்னர் 2 சனவரி 2018 முதல் 14 சூலை 2024 முடிய துணை தேசியப் பாதுகாப்பு ஆலோசகராக பணியாற்றினார்.
# இராஜிந்தர் கண்ணா

## இதனையும் காண்க

- அஜித் தோவல்
# சுமெர்பூர்

**சுமெர்பூர்** (Sumerpur) இந்தியாவின் உத்தரப்பிரதேச மாநிலத்தில் உள்ள அமீர்பூர் மாவட்டத்தில் இருக்கும் ஒரு நகரமும் நகரப்பஞ்சாயத்தும் ஆகும். பருவா சுமெர்பூர் என்ற பெயராலும் இது அழைக்கப்படுகிறது.
# சுமெர்பூர்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுமெர்பூரின் மக்கள் தொகை 24,656 ஆகும். அப்போது இம்மக்கள் தொகையில் ஆண்கள் 54% ஆகவும், பெண்கள் 46% ஆகவும் இருந்தனர். சுமெர்பூரின் சராசரி கல்வியறிவு விகிதம் 59% ஆகும். இது தேசிய சராசரியான 59.5% என்பதை விட குறைவாக உள்ளது. மொத்த மக்கள் தொகையில் ஆண்களின் கல்வியறிவு 79% ஆகவும், பெண்களின் கல்வியறிவு 62% ஆகவும் இருந்தது. சுமெர்பூரில், உள்ள மக்கள் தொகையில் 27% பேர் 6 வயதிற்குட்பட்டவர்கள் ஆவர்.
# சுமெர்பூர்

## போக்குவரத்து

மாவட்டத் தலைமையகத்திலிருந்து சுமார் 15 கி. மீ. தொலைவில் சுமெர்பூர் அமைந்துள்ளது. கான்பூரிலிருந்து 80 கி. மீ தொலைவில் உள்ள இந்நகரம் தேசிய நெடுஞ்சாலை 34 மற்றும் 27 வழியாக நன்கு இணைக்கப்பட்டுள்ளது.&nbsp;&nbsp;இலக்னோ, கான்பூர், மும்பை, கோரக்பூர், துர்க், கட்னி, ராகால், பண்டா, சத்னா, ஜான்சி, அரித்வார், சபல்பூர், சித்ரகூடு போன்ற சில முக்கிய இரயில் நிலையங்களுடனும் சுமேர்பூர் நன்கு இணைக்கப்பட்டுள்ளது.  
அருகிலுள்ள விமான நிலையங்கள் கான்பூர் விமான நிலையமும் சவுத்ரி சரண் சிங் பன்னாட்டு விமான நிலையமும் ஆகும்.
# மலேசிய நெடுஞ்சாலை வாரியம்

**மலேசிய நெடுஞ்சாலை வாரியம்** (மலாய்: *Lembaga Lebuhraya Malaysia*; ஆங்கிலம்: *Malaysian Highway Authority*) (**LLM**); என்பது மலேசிய பொதுப் பணி அமைச்சின் கீழ் உள்ள ஒரு மலேசிய அரசு வாரியம் ஆகும். தீபகற்ப மலேசியாவில் உள்ள அனைத்துச் சுங்கச் சாவடிகளையும் மேற்பார்வையிடும் பொறுப்பு இந்த வாரியத்திடம் ஒப்படைக்கப்பட்டு உள்ளது.  
இந்த வாரியம் மலேசிய நாடாளுமன்றச் சட்டம் 231 (1980) (Parliament Act 231(1980) - சட்டத்தின் கீழ் சட்ட ஒப்புதல் பெற்ற ஓர் அமைப்பாகும்.  
மலேசியாவில் சுங்கச் சாவடிகளைக் கொண்ட நெடுஞ்சாலைகளில் பராமரிப்புச் செயல்பாடுகளைத் திட்டமிடுதல், செயல்படுத்துதல், மேற்பார்வை செய்தல் போன்ற பொறுப்புகள் இந்த வாரியத்திடம் ஒப்படைக்கப்பட்டு உள்ளன.
# மலேசிய நெடுஞ்சாலை வாரியம்

## பொது

மலேசிய நெடுஞ்சாலை வாரிய மேற்பார்வையின் கீழ் திட்டமிடப்பட்டு, வடிவமைக்கப்பட்டு, கட்டப்பட்டு பராமரிக்கப்படும் முதல் சுங்கச்சாவடி மலேசிய வடக்கு தெற்கு நெடுஞ்சாலை ஆகும். இதுவே மலேசியாவின் மிக நீண்ட விரைவுச்சாலை ஆகும்.  
1995-ஆம் ஆண்டில் கட்டி முடிக்கப்பட வேண்டிய இந்த விரைவுச்சாலை, 15 மாதங்களுக்கு முன்னதாகவே 1994 பிப்ரவரி மாதம் கட்டி முடிக்கப்பட்டது.  
1994 செப்டம்பர் 8-ஆம் தேதி, மலேசியப் பிரதமர் மகாதீர் பின் முகமது அதிகாரப் பூர்வமாகத் திறந்து வைத்தார்.
# மலேசிய நெடுஞ்சாலை வாரியம்

## பொது

### தனியார் மயமாக்கல்

அரசாங்கத்தின் தனியார்மயக் கொள்கையின் விளைவாக, இந்த நெடுஞ்சாலையும் அதன் பின்னர் கட்டப்பட்ட ஏனைய நெடுஞ்சாலைகளும் தனியார் மயமாக்கப்பட்டன.  
மார்ச் 1988-இல் மலேசிய வடக்கு தெற்கு நெடுஞ்சாலை மற்றும் கிள்ளான் பள்ளத்தாக்கு புதிய விரைவுச்சாலை ஆகிய சாலைகளைத் தனியார் மயமாக்கலுக்கான ஒப்பந்தம் கையெழுத்தானது.  
இதுவே மலேசிய அரசாங்கத்தால் இதுவரை மேற்கொள்ளப்பட்ட மிகப்பெரிய உள்கட்டமைப்புத் திட்டத் தனியார் மயமாக்கலாகும். இந்த ஒப்பந்தம் சூன் 1, 1988 தொடங்கி 30 ஆண்டுகளுக்கு நீடிக்கும்.
# மலேசிய நெடுஞ்சாலை வாரியம்

## அலுவலகங்கள்

| **தலைமையகம்** | விசுமா லெபோ ராயா, மலேசிய நெடுஞ்சாலை வாரியம்
KM 6 Jalan Serdang - Kajang, 43000 காஜாங், சிலாங்கூர் | 03-87373000 / 87383000 (10 இணைப்புகள்) | 603-87373555 | llm@llmnet.gov.my (u/p: Pengarah Pentadbiran) |
| --- | --- | --- | --- | --- |
| **வடக்கு மண்டல அலுவலகம் (பினாங்கு)** | வடக்கு மண்டல அலுவலகம், மலேசிய நெடுஞ்சாலை வாரியம்
Jambatan Pulau Pinang, Batu 7, Jalan Sultan Azlan Shah, பினாங்கு | 04-6577911 , 04-6576292 | 04-6572872 |  |
| **வடக்கு மண்டல கிளை அலுவலகம் (பேராக்)** | வடக்கு மண்டல கிளை அலுவலகம், மலேசிய நெடுஞ்சாலை வாரியம்
Jalan Sultan Azlan Shah Utara, 31400 ஈப்போ, பேராக் | 05-5479220 , 05-5479230 | 05-579206 |  |
| **மத்திய மண்டல அலுவலகம்** | மலேசிய நெடுஞ்சாலை வாரியம்
KM 6, Jalan Serdang - Kajang, 43000 காஜாங், சிலாங்கூர் | 03-87366211 , 03-87366213 | 03-87333749 |  |
| **தெற்கு மண்டல அலுவலகம்** | மலேசிய நெடுஞ்சாலை வாரியம், செனாய் பராமரிப்பு அலுவலகம், 81400 செனாய், ஜொகூர் | 07-5991735 | 07-5996418 |  |
| **கிழக்கு மண்டல அலுவலகம்** | மலேசிய நெடுஞ்சாலை வாரியம், குவாந்தான் சந்திப்பு, 26050 குவாந்தான், பகாங் | 09-5612121 | 09-5612302 | } |
# சிறந்த திரைப்படத்துக்கான தமிழ்நாட்டு அரசின் திரைப்பட விருது

**சிறந்த திரைப்படத்திற்கான தமிழ்நாடு அரசு திரைப்பட விருது** (*Tamil Nadu State Film Award for Best Film*) என்பது தமிழ்த் திரைப்படங்களுக்காக ஆண்டுதோறும் வழங்கப்படும் தமிழக அரசு திரைப்பட விருதுகளில் தமிழ்நாடு அரசால் வழங்கப்படும் ஒரு விருது ஆகும். இதில் மூன்று இடங்களுக்கான பரிசுகள் அடங்கும்.
# சிறந்த திரைப்படத்துக்கான தமிழ்நாட்டு அரசின் திரைப்பட விருது

## விருது பெற்ற படங்களின் பட்டியல்

| ஆண்டு | படம் | தயாரிப்பாளர் | இயக்குநர் |
| --- | --- | --- | --- |
| *காவல்காரன்* | சத்யா மூவிஸ் | ப. நீலகண்டன் |  |
| *உயர்ந்த மனிதன்* | ஏவிஎம் | கிருஷ்ணன்-பஞ்சு |  |
| *அடிமைப் பெண்* | எம்ஜிஆர் பிக்சர்ஸ் | கே. சங்கர் |  |
| *வியட்நாம் வீடு* | சிவாஜி புரொடக்சன்சு | பி. மாதவன் |  |
| **1971** | விருது வழங்கப்படவில்லை |  |  |
| **1972** | விருது வழங்கப்படவில்லை |  |  |
| **1973** | விருது வழங்கப்படவில்லை |  |  |
| **1974** | விருது வழங்கப்படவில்லை |  |  |
| **1975** | விருது வழங்கப்படவில்லை |  |  |
| **1976** | விருது வழங்கப்படவில்லை |  |  |
| *பதினாறு வயதினிலே* | எஸ். ஏ. ராஜ்கண்ணு | பாரதிராஜா |  |
| *முள்ளும் மலரும்* | வேணு செட்டியார் | மகேந்திரன் |  |
| *பசி* | லலிதா | துரை |  |
| *வறுமையின் நிறம் சிவப்பு* | ஆர். வெங்கட்ராமன் | கே. பாலசந்தர் |  |
| *அலைகள் ஓய்வதில்லை* | ஆர்.கே. பாஸ்கர் | பாரதிராஜா |  |
| *எங்கேயோ கேட்ட குரல்* | பி. ஏ. ஆர்ட் புரொடக்சன்ஸ் | எஸ். பி. முத்துராமன் |  |
| **1983** | விருது வழங்கப்படவில்லை |  |  |
| **1984** | விருது வழங்கப்படவில்லை |  |  |
| **1985** | விருது வழங்கப்படவில்லை |  |  |
| **1986** | விருது வழங்கப்படவில்லை |  |  |
| **1987** | விருது வழங்கப்படவில்லை |  |  |
| *பூ பூத்த நந்தவனம்* | ஸ்ரீ அம்மன் கிரியேசன்ஸ் | பி. வி. பாலகுரு |  |
| *புதிய பாதை* | ஏ. சுந்தரம் | ஆர். பார்த்திபன் |  |
| *புது வசந்தம்* | ஆர். பி. சௌத்ரி, ஆர். மோகன் | விக்ரமன் |  |
| *சின்னத் தம்பி* | கே. பாலு | பி. வாசு |  |
| *ரோஜா* | கவிதாலயா | மணிரத்னம் |  |
| *ஜாதி மல்லி* | கவிதாலயா | கே. பாலசந்தர் |  |
| *நாட்டாமை* | ஆர். பி. சௌத்ரி | கே. எஸ். ரவிக்குமார் |  |
| *அந்திமந்தாரை* | சந்திரலீலா பாரதிராஜா, திலகா கணேஷ் | பாரதிராஜா |  |
| *இந்தியன்* | ஏ. எம். ரத்னம் | ஷங்கர் |  |
| *அருணாச்சலம்*
*சூரிய வம்சம்* | அண்ணாமலை சினி கம்பைன்ஸ்
ஆர். பி. சௌத்ரி | சுந்தர் சி
விக்ரமன் |  |
| *நட்புக்காக* | ஏ. எம். ரத்னம் | கே. எஸ். ரவிக்குமார் |  |
| *படையப்பா* | அருணாச்சலா சினி கிரியேஷன்ஸ் | கே. எஸ். ரவிக்குமார் |  |
| *வானத்தைப் போல* | வி. ரவிச்சந்திரன் | விக்ரமன் |  |
| *விரும்புகிறேன்* | மேரி பிரான்சிஸ் | சுசி கணேசன் |  |
| *வெயில்* | ஷங்கர் | வசந்தபாலன் |  |
| *சிவாஜி* | எம். எஸ். குகன், எம். சரவணன் | ஷங்கர் |  |
| *தசாவதாரம்* | வி. ரவிச்சந்திரன் | கே. எஸ். ரவிக்குமார் |  |
| *பசங்க* | எம். சசிகுமார் | பாண்டிராஜ் |  |
| *மைனா* | ஷாலோம் ஸ்டுடியோஸ் | பிரபு சாலமன் |  |
| *வாகை சூட வா* | எஸ். முருகானந்தம், என். புராணா | சற்குணம் |  |
| *வழக்கு எண் 18/9* | என். சுரேஷ்சந்திரபோஸ், ரோனி ஸ்க்ரூவாலா | பாலாஜி சக்திவேல் |  |
| *ராமானுசன்* | ஸ்ரீவத்சன் நடதூர், சுஷாந்த் தேசாய், சரண்யன் நடதூர், சிந்து ராஜசேகரன் | ஞான ராஜசேகரன் |  |
| *குற்றம் கடிதல்* | ஜே சதீஷ் குமார், கிறிஸ்டி சிலுவப்பன் | பிரம்மா ஜி |  |
| *தனி ஒருவன்* | ஏஜிஎஸ் எண்டர்டெயின்ஸ் | மோ. ராஜா |  |
# காட்டுப்பள்ளி துறைமுகம்

**காட்டுப்பள்ளி துறைமுகம்**, தமிழக சிறு துறைமுகங்களில் ஒன்றாகும். இது தமிழ்நாட்டின், திருவள்ளூர் மாவட்டத்தில் உள்ள பொன்னேரி வருவாய் வட்டத்தில் அமைந்த மீஞ்சூர் ஊராட்சி ஒன்றியத்தில் உள்ள காட்டுப்பள்ளி ஊராட்சி பகுதியில் வங்காள விரிகுடா கடற்கரையில் 330 ஏக்கர் பரப்பளவில் அமைந்துள்ளது. 15 மீட்டர் கடல் ஆழம் கொண்ட இத்துறைமுகத்தை லார்சன் அன்ட் டூப்ரோ நிறுவனம் சனவரி 2013 முதல் இயக்குகிறது.
# காட்டுப்பள்ளி துறைமுகம்

## அமைவிடம்

காட்டுப்பள்ளி துறைமுகம் சென்னைக்கு வடக்கே 29 கிலோ மீட்டர் தொலைவிலும்; பழவேற்காடு துறைமுகத்திற்கு தெற்கே 18.6 கிலோ மீட்டர் தொலைவிலும் உள்ளது.
# காட்டுப்பள்ளி துறைமுகம்

## துறைமுகத்தின் பணிகள்

- வணிக சரக்குகளை கையாளுவதற்கான சரக்கு பெட்டக தோணித்துறைகள் இரண்டு கொண்டுள்ளது.
- கப்பல் கட்டுதல், கப்பல் பழுது பார்க்கும் மற்றும் பாகங்கள் இணைக்கும் தொழிற்சாலைகள் கொண்டது.
- நடுக்கடலில் அமைக்கப்படும் தள மேடைகளை உருவாக்குதல்.
- பொது சரக்குகள் மற்றும் சரக்குப் பெட்டகங்களைக் கையாளுகிறது.
# காட்டுப்பள்ளி துறைமுகம்

## விரிவாக்கம்

தற்போது 330 ஏக்கர் பரப்பளவில் உள்ள காட்டுப்பள்ளி சிறு துறைமுகத்தை விரிவாக்கம் செய்யும் திட்டத்திற்கு அதானி குழுமம் 6,110 ஏக்கர் நிலத்தை தமிழ்நாடு அரசிடம் கேட்டு கோரிக்கை வைத்துள்ளது.
# அலெக்சாண்டர் தோன்செங்கோ

**அலெக்சாண்டர் அனதோலிவிச்சு தோன்சென்கோ** (*Alexander Anatolyevich Donchenko*) செருமனி நாட்டைச் சேர்ந்த ஒரு சதுரங்க கிராண்டுமாசுட்டர் ஆவார். 1998 ஆம் ஆண்டு மார்ச்சு மாதம் 22 ஆம் தேதியன்று இவர் பிறந்தார். 2023 ஆம் ஆண்டு திசம்பர் மாத நிலவரப்படி செருமனி நாட்டு சதுரங்க வீரர்கள் தரவரிசையில் இவர் 4ஆவது இடத்தில் இருந்தார்.
# அலெக்சாண்டர் தோன்செங்கோ

## சதுரங்க வாழ்க்கை

1998 ஆம் ஆண்டில் பிறந்த தோன்சென்கோ 2012 ஆம் ஆண்டில் தனது பன்னாட்டு சதுரங்க மாசுட்டர் பட்டத்தையும் 2015 ஆம் ஆண்டில் சதுரங்க கிராண்டுமாசுட்டர் பட்டத்தையும் பெற்றார். 2018 ஆம் ஆண்டு மார்ச்சு மாதத்தில் இவர் ஐரோப்பிய தனிநபர் சதுரங்க வெற்றியாளர் போட்டியில் பங்கேற்றார். அப்போட்டியில் 114 ஆவது இடத்தைப் பிடித்தார். 6/11 (+4–3=4) என்ற புள்ளிகளைப் பெற்றார். 2019 ஆம் ஆண்டில் மீண்டும் ஐரோப்பிய வெற்றியாளர் போட்டியில் பங்கேற்றார். 6½/11 (+5–3=3) என்ற புள்ளிகளுடன் 103 ஆவது இடத்தைப் பிடித்தார்.  
2019 ஆம் ஆண்டு சூலை மாதம் நடைபெற்ற சுவிட்சர்லாந்தின் பீல் மாசுட்டர்சு சதுரங்கப் போட்டியில் தோன்சென்கோ 6½/9 (+5–1=3) புள்ளிகளுடன் கட்டா காம்சுகியுடன் இரண்டாவது இடத்தைப் பகிர்ந்து கொண்டார். இப்போட்டியின் வெற்றியாளர் அமின் தபாதாபாய் இவர்களை விட அரை புள்ளிகள் அதிகம் பெற்றார். இதே ஆண்டில் செப்டம்பர் மாதம் 27 முதல் அக்டோபர் மாதம் 5 வரை நடைபெற்ற பார்சிலோனா திறவுநிலை போட்டியிலும் இவர் பங்கேற்று விளையாடினார். 7½/9 (+6–0=3) என்ற புள்ளிகளைப் பெற்று தெளிவான முதல் இடத்தைப் பிடித்தார்.  
2021 ஆம் ஆண்டு டாடா எஃகு மாசுடர்சு போட்டியில் தேனியல் டுபோவுக்குப் பதிலாக இவர் தாமதமாக மாற்றப்பட்டார். ஏனெனில் தேனியல் டுபோவு கோவிட்-19 பெருந்தொற்றுக்கான பரிசோதனையில் நேர்மறையாக முடிவு காரணமாக விலகினார். தோன்சென்கோ 3½/13 (+0–6=7) என்ற புள்ளிகளுடன் அப்போட்டியில் கடைசி இடத்தைப் பிடித்தார்.  
2021 ஆம் ஆண்டு ஆகத்து மாதம் லாத்வியா நாட்டில் நடைபெற்ற இரிகா தொழில்நுட்ப பல்கலைக்கழக திறவு நிலை "ஏ" போட்டியில் வெற்றி பெற்றார்.  
ஜனவரி 2023 ஆம் ஆண்டு சனவரி மாதம் நடைபெற்ற டாடா எஃகு சதுரங்க மாசுட்டர்கள் போட்டியில் ஒரு சுற்று எஞ்சியிருக்கும் நிலையிலேயே இவர் வெற்றி பெற்றார். 2024 ஆம் ஆண்டிற்கான டாடா எஃகு சதுரங்க மாசுட்டர்கள் போட்டிக்கும் தகுதி பெற்றார்.
# அலெக்சாண்டர் தோன்செங்கோ

## தனிப்பட்ட வாழ்க்கை

உருசியாவின் மாசுகோ நகரத்தில் பிறந்த தோன்செங்கோ சிறு குழந்தையாக இருந்தபோதே செருமனிக்கு குடிபெயர்ந்தார்.
# பண்பாடு மற்றும் கல்வி உரிமைகள் (இந்திய அரசியலமைப்பு)

இந்திய அரசியலமைப்பு சட்டத்தின் பகுதி 3ல், பிரிவு 29 மற்றும் 30ன் படி 6 அடிப்படை உரிமைகளில் ஒன்றாகும். அரசியலமைப்பு சட்டப் பிரிவு 29 மற்றும் 30 சமயச் சிறுபான்மை மக்களும் மற்றும் மொழிவாரிச் சிறுபான்மை மக்களும் தங்களது பண்பாடு மற்றும் கல்வியைப் பாதுகாத்துக் கொள்ளும் உரிமைக்கு உத்தரவாதம் வழங்குகிறது.
# பண்பாடு மற்றும் கல்வி உரிமைகள் (இந்திய அரசியலமைப்பு)

## அரசியலமைப்புச் சட்டப் பிரிவு 29

இந்திய அரசியலமைப்புச் சட்டப் பிரிவு 29, மக்களின் பண்பாடு மற்றும் கல்வி குறித்தான அடிப்படை உரிமைகள் குறித்து பேசுகிறது.  
- அரசியலமைப்புச் சட்டப் பிரிவு 29 (1):, இந்தியாவின் சிறுபான்மை மக்கள் பின்பற்றும் சமயம், பண்பாடு, மொழி மற்றும் எழுத்து முறையை பாதுகாக்கும் உரிமையை வழங்குகிறது.  
- சட்டப் பிரிவு 29 (2): இனம், மதம், சாதி, மொழி அல்லது அவற்றில் ஏதேனும் ஒன்றை மட்டுமே அடிப்படையாகக் கொண்ட எந்தவொரு நபருக்கும் தன்னால் பராமரிக்கப்படும் அல்லது அதிலிருந்து உதவி பெறும் கல்வி நிறுவனங்களில் சேர்க்கையை அரசு மறுக்கக் கூடாது.
# பண்பாடு மற்றும் கல்வி உரிமைகள் (இந்திய அரசியலமைப்பு)

## அரசியலமைப்புச் சட்டப் பிரிவு 30

அரசியலமைப்புச் சட்டப் பிரிவு 30, சமயம் மற்றும் மொழிவாரி சிறுபான்மையினர் கல்வி நிறுவனங்களை நிறுவி நிர்வகிப்பதற்கான உரிமையை வழங்குகிறது.  
- சட்டப் பிரிவு 30 (1): அனைத்து மத மற்றும் மொழி சிறுபான்மையினருக்கும் அவர்கள் விரும்பும் கல்வி நிறுவனங்களை நிறுவவும், நிர்வகிக்கவும் உரிமை வழங்குகிறது.  
சட்டப் பிரிவு 30(2): கல்வி நிறுவனங்களுக்கு உதவி வழங்கும் போது, மதம் அல்லது மொழி அடிப்படையில் சிறுபான்மையினரின் நிர்வாகத்தின் கீழ் உள்ளது என்ற அடிப்படையில் எந்தக் கல்வி நிறுவனத்திற்கும் அரசு பாகுபாடு காட்டக் கூடாது.
# பண்பாடு மற்றும் கல்வி உரிமைகள் (இந்திய அரசியலமைப்பு)

## இதனையும் காண்க

- இந்திய அரசியலமைப்பிலுள்ள அடிப்படை உரிமைகள்
- சமய சிறுபான்மையோருக்கும் மொழிச் சிறுபான்மையோருக்குமான தேசிய ஆணையம்
# ஆழ்வார் மக்களவைத் தொகுதி

**ஆழ்வார் மக்களவைத் தொகுதி** (*Alwar Lok Sabha constituency*) இந்தியாவில் இராசத்தான் மாநிலத்தில் உள்ள 25 மக்களவைத் தொகுதிகளில் ஒன்றாகும். ஆழ்வார் மக்களவைத் தொகுதியில் யாதவ வாக்காளர்கள் அதிகம் உள்ளனர்.
# ஆழ்வார் மக்களவைத் தொகுதி

## சட்டமன்றத் தொகுதிகள்

தற்போது, ஆழ்வார் மக்களவைத் தொகுதியில் எட்டு சட்டமன்றத் தொகுதிகள்உள்ளன. இவை:
| 59 | திஜாரா | ஆழ்வார் | மஹாந்த் பாலாக்நாத் | பாஜக | பாஜக |
| --- | --- | --- | --- | --- | --- |
| 60 | கிஷன்கர் பாஸ் | தீப்சந்த் கைரியா | இதேகா | பாஜக |  |
| 61 | முண்டவர் | லலித் யாதவ் | இதேகா | பாஜக |  |
| 62 | பெக்ரோர் | ஜஸ்வந்த் சிங் யாதவ் | பாஜக | பாஜக |  |
| 65 | ஆழ்வார் ஊரகம் (ப.இ.) | டிகா ராம் ஜூலி | இதேகா | இதேகா |  |
| 66 | ஆழ்வார் நகரம் | சஞ்சய் சர்மா | பாஜக | பாஜக |  |
| 67 | ராம்கர் | ஜுபைர் கான் | இதேகா | இதேகா |  |
| 68 | ராஜ்கர் லட்சுமன்கர் (ப.கு.) | மங்களல் மீனா | இதேகா | இதேகா | } |
# ஆழ்வார் மக்களவைத் தொகுதி

## நாடாளுமன்ற உறுப்பினர்கள்

| 1952 | சோபா இராம் குமாவத் | இந்திய தேசிய காங்கிரசு |
| --- | --- | --- |
| 1957 |  |  |
| 1962 | காசி ராம் குப்தா | சுயேச்சை |
| 1967 | போலநாத் மாஸ்டர் | இந்திய தேசிய காங்கிரசு |
| 1971 | ஹரி பிரசாத் ஷர்மா |  |
| 1977 | ராம்சி லால் யாதவ் | ஜனதா கட்சி |
| 1980 | ராம் சிங் யாதவ் | இந்திய தேசிய காங்கிரசு (ஐ) |
| 1984 | இந்திய தேசிய காங்கிரசு |  |
| 1989 | ராம்சி லால் யாதவ் | ஜனதா தளம் |
| 1991 | மகேந்திர குமாரி | பாரதிய ஜனதா கட்சி |
| 1996 | நவால் கிசோர் சர்மா | இந்திய தேசிய காங்கிரஸ் |
| 1998 | காசி ராம் யாதவ் |  |
| 1999 | ஜஸ்வந்த் சிங் யாதவ் | பாரதிய ஜனதா கட்சி |
| 2004 | கரண் சிங் யாதவ் | இந்திய தேசிய காங்கிரஸ் |
| 2009 | ஜிதேந்திர சிங் |  |
| 2014 | மகந்த் சந்த்நாத் | பாரதிய ஜனதா கட்சி |
| 2018^ | கரண் சிங் யாதவ் | இந்திய தேசிய காங்கிரஸ் |
| 2019 | மஹந்த் பாலக்நாத் | பாரதிய ஜனதா கட்சி |
| 2024 | பூபேந்தர் யாதவ் |  |
^ இடைத் தேர்தல்
# மலேசிய விண்வெளி நிறுவனம்

**மலேசிய விண்வெளி நிறுவனம்** (மலாய்: *Agensi Angkasa Malaysia*; ஆங்கிலம்: *Malaysian Space Agency*) (**MYSA**); என்பது மலேசிய அறிவியல், தொழில்நுட்பம் மற்றும் புத்தாக்க அமைச்சின் கீழ் உள்ள ஒரு மலேசிய அரசு நிறுவனம் ஆகும்.  
20 பிப்ரவரி 2019 அன்று, மலேசிய தொலையுணர் நிறுவனம் *(Malaysian Remote Sensing Agency)* மற்றும் மலேசியாவின் அங்காசா விண்வெளித் திட்டம் *(Malaysian National Space Agency)* ஆகிய இரண்டு அமைப்புகளையும் இணைத்து, மலேசிய விண்வெளி நிறுவனம் எனும் புதிய நிறுவனத்தை அமைப்பதற்கு மலேசிய அமைச்சரவை ஒப்புதல் வழங்கியது.
# மலேசிய விண்வெளி நிறுவனம்

## பொது

மார்ச் 2019-இல், தொழில்நுட்பம், உள்கட்டமைப்பு, விண்வெளி பயன்பாட்டு மேம்பாட்டில்; மலேசிய விண்வெளி நிறுவனம் கவனம் செலுத்தும் என்று மலேசிய எரிசக்தி, அறிவியல், தொழில்நுட்பம், சுற்றுச்சூழல், காலநிலை மாற்றத் துறை அமைச்சர் யோ பீ யின் *(Yeo Bee Yin)* அறிவித்தார்.  
சுற்றுச்சூழல், இயற்கை வளங்கள், உணவுப் பாதுகாப்பு, பேரிடர் மேலாண்மை; மற்றும் காலநிலை மாற்ற மேலாண்மை; ஆகியவற்றின் அடிப்படையில், பல்வேறு பொது நிறுவனங்களுக்கு உதவுவதற்காகவும்; செயற்கைக் கோள் தரவுகள் மற்றும் தகவல்களைச் சேகரிப்பதற்கும்; மலேசிய விண்வெளி நிறுவனம் உதவி புரியும் என்றும் அவர் கூறினர்.  
சேகரிக்கப்பட்ட தரவுகளும் தகவல்களும், தனியார் துறையுடன் பகிர்ந்து கொள்ளப்படும் என்றும்; தனியார் துறையின் சொந்த புத்தாக முறைமைகளுக்கு அந்தத் தரவுகளும் தகவல்களும் உதவும் என்றும் அவர் கூறினர். 2020-ஆம் ஆண்டு தொடக்கம், துவான் அஜி அசுலிகாமில் நாபியா *(Tuan Haji Azlikamil Napiah)* என்பவர் மலேசிய விண்வெளி நிறுவனத்தின் தலைமை இயக்குநராகப் பொறுப்பு வகிக்கிறார்.
# மலேசிய விண்வெளி நிறுவனம்

## செயல்பாடுகள்

- தொழில்நுட்பம், பயன்பாடுமற்றும் விண்வெளி அறிவியல் துறையில்; நாட்டின் திறனை மேம்படுத்துதல்
- ஆய்வு மற்றும் அறிவியல் மேம்பாடுகளைச் செயல்படுத்துதல்
- விண்வெளி தொழில்நுட்ப பயன்பாடுகள், விண்வெளி அறிவியல் ஆகியவற்றில் முழுமையான தீர்வுகளை வழங்குதல்
- தேசிய விண்வெளி நிலையத்தின் மூலம் செயற்கைக் கோள் தரவுகளைப் பெறுதல்
- பல்வேறு துறைகளில் பயன்பாட்டிற்கான தகவல்களை உருவாக்குதல்
- தேசிய விண்வெளிக் கொள்கையைச் செயல்படுத்துதல்
- தற்போதைய தேசியக் கொள்கையின் மதிப்பைக் கூட்டுதல்
- உள்ளூர் நிபுணத்துவத்தை வலுப்படுத்தல்
- விண்வெளி தொழில்நுட்ப ஆராய்ச்சியின் வழி, பன்னாட்டு ஒத்துழைப்பை ஒருங்கிணைத்து மேம்படுத்துதல்
# அஞ்சி வாழா அஞ்சி

**அஞ்சி வாழாத அஞ்சி** எழுத்தாளர் சக்கம்பட்டி தேவராஜ் என்பவரால் எழுதிய ஒரு வரலாற்று புதினம் ஆகும். தகடூர் நாட்டை ஆண்ட அதியமான் நெடுமான் அஞ்சி பற்றிய புனைவு கலந்த வரலாற்று நாவல் ஆகும். தகடூர் நாட்டை ஆண்ட அஞ்சிக்கும், பெருஞ்சேரல் இரும்பொறைக்கும் இடையே ஏற்பட்ட பெரும் போரை மையமாக கொண்டாதாக இருப்பினும், ஔவைக்கு நெல்லிக்கனி ஈத்த அதியமான் என்ற வரலாற்று நிகழ்வும் ஒரு முக்கிய பகுதியாக கூறப்பட்டுள்ளது.
# அஞ்சி வாழா அஞ்சி

## கதைச்சுருக்கம்

தமிழ்நாட்டின் மூப்பெரும் பேரரசுகளான சேர, சோழ, பாண்டியர்களின் வரிசையில் வைத்து போற்றப்படும் அதியர் மரபில் வந்த அதியமான் நெடுமான் அஞ்சியின் புகழைக் கண்டு கலக்கம் கொண்ட பெருஞ்சேரல் இரும்பொறை, மலையமான் திருமுடிக்காரியை அஞ்சிக்கு துணையாக நிற்கும் வல்வில் ஓரி மீது ஏவி விடுகிறான். இப்போரில் தோற்ற வல்வில் ஓரி இயற்கை எய்துகிறான். ஓரியை வென்ற திருமுடிகாரி, அவனது நாடான கொல்லிமலையை சேரனிடம் ஒப்படைத்து பொருள் பெறுகிறான். இதில் கோபம் கொண்டு, அஞ்சி காரியின் மீது படையெடுத்து காரியை வென்று, திருக்கோயிலூர்-ஐ அழிக்கிறான்.  
போரில் தோற்ற காரி, சேரனிடம் தஞ்சம் அடைகிறான். இதில், பெரும் கோபம் கொண்ட பெருஞ்சேரல் இரும்பொறை, காரி உட்பட எழு குறுநில மன்னர்களின் துணையோடு பெரும் படையை திரட்டி அஞ்சியின் மீது படையெடுத்து சென்று தகடூரை கைப்பற்றுகிறான்.  
இவ்வராலாற்று நிகழ்வுகளுக்கு இடையே, ஔவைக்கு நெல்லிக்கனி கொடுத்த நிகழ்வு மற்றும் அஞ்சியின் காதல், ஓரிக்கும் அஞ்சிக்கும் இடையேயான நட்பு ஆகிய நிகழ்வுகள் அழகாகவும் வர்ணிக்கப்பட்டு நாவலுக்கு வலுவேற்றுகின்றன.
# அஞ்சி வாழா அஞ்சி

## முக்கய கதை மாந்தர்கள்

- அதியமான் நெடுமான் அஞ்சி  
- அஞ்சியத்தை மகள் நாகையார்  
- பெருஞ்சேரல் இரும்பொறை  
- மலையமான் திருமுடிக்காரி  
- வல்வில் ஓரி  
- ஔவையார்  
- அதியமான் பொகுட்டெழினி